《渔家傲》
宋代·净端

斗转星移天渐晓。蓦然听得鹈鹕叫。山寺钟声人浩浩。木鱼噪。渡船过岸行官道。

轻舟再奈长江讨。重添香饵为钩钓。钓得锦鳞船里跳。呵呵笑。思量天下渔家好。

作者简介：（1030或1032—1103）宋僧。归安人，俗姓丘，字明表，号安闲和尚。通经史，善诗书。肄业吴山解空讲院，参龙华齐岳禅师，得悟，因翻身作狻猊状，世称端狮子。后住湖州西余山，佯狂不羁，而辩才猛锐，名动四远，章惇等皆与之游。有《吴山集》。